ಸಾರ್ವಜನಿಕ ಆರೋಗ್ಯ ವ್ಯವಸ್ಥೆಯನ್ನು ಹೊಂದಿರುವ ದೇಶಗಳಲ್ಲಿ ಸಮಾಜವು ರೋಗಗ್ರಸ್ತರಾಗುವ ಧೂಮಪಾನಿಗಳ ವೈದ್ಯಕೀಯ ನೆರವಿನ ವೆಚ್ಚವನ್ನು ಹೆಚ್ಚಿದ ತೆರಿಗೆಗಳ ಮೂಲಕ ಭರಿಸುತ್ತದೆ. ಈ ವಿಷಯವಾಗಿ ಎರಡು ರೀತಿಯ ವಾದಗಳಿವೆ, "ಧೂಮಪಾನ-ಪರ" ವಾದವು ಧೂಮಪಾನದ ಅತಿವ್ಯಸನಿಗಳು ಮುಪ್ಪಡರಿದವರಿಗೆ ತಗುಲಬಹುದಾದ ಹೆಚ್ಚು ವೆಚ್ಚದ, ತೀವ್ರಮಟ್ಟದ ಕಾಯಿಲೆಗಳು ತಗುಲುವವರೆಗೂ ಬದುಕಿರುವುದಿಲ್ಲವಾದ್ದರಿಂದ ಸಮಾಜದ ಆರೋಗ್ಯಕ್ಷೇಮದ ಹೊರೆಯು ತಗ್ಗುತ್ತದೆ. "ಧೂಮಪಾನ-ವಿರೋಧೀ" ವಾದವು ಆರೋಗ್ಯಕ್ಷೇಮದ ಹೊರೆ ಹೆಚ್ಚಾಗುತ್ತದೆ, ಏಕೆಂದರೆ ಧೂಮಪಾನದ ಅತಿವ್ಯಸನಿಗಳು ಸಾಮಾನ್ಯ ಜನತೆಗಿಂತ ಸಣ್ಣವಯಸ್ಸಿನಲ್ಲಿಯೇ ತೀವ್ರಮಟ್ಟದ ರೋಗಗಳಿಗೆ ತುತ್ತಾಗುತ್ತಾರೆ ಎಂದು ಸೂಚಿಸುತ್ತದೆ. ಎರಡೂ ಕಡೆಗಳ ದತ್ತಾಂಶಗಳು ಸೀಮಿತವಾಗಿವೆ. Centers for Disease Control and Prevention 2002ರಲ್ಲಿ ಪ್ರಕಟಿಸಿದ ಸಂಶೋಧನೆಯ ಪ್ರಕಾರ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಮಾರಾಟವಾಗುವ ಪ್ರತಿಯೊಂದು ಪ್ಯಾಕ್ ಸಿಗರೆಟ್‌ನಿಂದ ದೇಶಕ್ಕೆ $7ಕ್ಕಿಂತ ಹೆಚ್ಚು ವೈದ್ಯಕೀಯ ವೆಚ್ಚವಾಗುವುದು ಮತ್ತು ಉತ್ಪಾದನಾ ಸಾಮರ್ಥ್ಯದ ನಷ್ಟವುಂಟಾಗುವುದು. ಇನ್ನೊಂದು ಅಧ್ಯಯನದ ಪ್ರಕಾರ ಈ ವೆಚ್ಚವೂ ಇನ್ನೂ ಹೆಚ್ಚು ಎಂದರೆ ಪ್ರತಿ ಪ್ಯಾಕ್‌ಗೆ ಸುಮಾರು $41ರಷ್ಟು ಇದೆಯಾದರೂ ಇದು ವೈಯುಕ್ತಿಕ ಮತ್ತು ಕುಟೂಂಬಕ್ಕೆ ಸಂಬಂಧಿಸಿದ ವೆಚ್ಚವಾಗಿದೆ. ಈ ಅಧ್ಯಯನದ ಕರ್ತೃವೊಬ್ಬರು ಸಮಾಜಕ್ಕೆ ಅತಿಕಡಿಮೆ ವೆಚ್ಚವಾಗುವುದರ ಕಾರಣವನ್ನು ಈ ರೀತಿಯಾಗಿ ವಿವರಿಸುತ್ತಾರೆ "ಈ ಸಂಖ್ಯೆ ಕಡಿಮೆಯಾಗಿರಲು ಕಾರಣವೆಂದರೆ ವೈಯುಕ್ತಿಕ ಪೆನ್ಷನ್‌ಗಳು, ಸೋಶಿಯಲ್ ಸೆಕ್ಯುರಿಟಿ ಮತ್ತು ಮೆಡಿಕೇರ್ - ಇವು ವೆಚ್ಚವನ್ನು ನಿರ್ಧರಿಸುವಲ್ಲಿ ಪ್ರಮುಖ ಅಂಶಗಳಾಗಿವೆ, ಮತ್ತು ಇವುಗಳಿಂದ ತಿಳಿದುಬರುವುದೇನೆಂದರೆ ಧೂಮಪಾನವು ನಿಜವಾಗಿ ಹಣ ಉಳಿಸುತ್ತದೆ ಎಂಬುದು. ಧೂಮಪಾನಿಗಳು ಸಣ್ಣ ವಯಸ್ಸಿನಲ್ಲಿಯೇ ಮರಣ ಹೊಂದುವುದರಿಂದ ತಾವು ಈ ಇಲಾಖೆಗಳಲ್ಲಿ ಹುಡಿದ ಹಣವನ್ನು ಹಿಂತೆಗೆದುಕೊಳ್ಳುವದು ಅವರಿಗೆ ಸಾಧ್ಯವಾಗುವುದಿಲ್ಲ." ಇದಕ್ಕೆ ಪ್ರತಿಕೂಲವಾಗಿ, ಕೆಲವು ಅವೈಜ್ಞಾನಿಕ ಅಧ್ಯಯನಗಳು, ಉದಾಹರಣೆಗೆ ಫಿಲಿಪ್ ಮೊರಿಸ್ ಜೆಕ್ ಗಣರಾಜ್ಯದಲ್ಲಿ ನಡೆಸಿದ ಅಧ್ಯಯನ ಮತ್ತು ಕ್ಯಾಟೋ ಇನ್ಸ್‌ಸ್ಟಿಟ್ಯೂಟ್ ನಡೆಸಿದ ಇನ್ನೊಂದು ಅಧ್ಯಯನ, ಈ ವಾದದ ವಿರುದ್ಧಸ್ಥಾನದಲ್ಲಿ ನಿಲ್ಲುತ್ತವೆ. ಯಾವುದೇ ಅಧ್ಯಯನವನ್ನು ಸಮೀಪವರ್ತಿಗಳು ಪರಾಮರ್ಶೆ ಮಾಡಿಲ್ಲ ಅಥವಾ ವೈಜ್ಞಾನಿಕ ನಿಯತಕಾಲಿಕದಲ್ಲಿ ಮುದ್ರಿಸಿಲ್ಲ ಮತ್ತು ಕ್ಯಾಟೋ ಇನ್ಸ್‌ಟಿಟ್ಯೂಟ್ ಇದಕ್ಕೂ ಮೊದಲು ತಂಬಾಕು ಕಂಪೆನಿಗಳಿಂದ ಧನಸಹಾಯವನ್ನೂ ಕೂಡ ಪಡೆದುಕೊಂಡಿತ್ತು. ಈ ಅಧ್ಯಯನಕ್ಕಾಗಿ ವಿಶೇಷವಾಗಿ ಕ್ಷಮಾಪಣೆಯನ್ನು ಕೇಳಿರುವ ಫಿಲಿಪ್ ಮೊರಿಸ್, "ಈ ಅಧ್ಯಯನದ ಧನಸಹಾಯ ಮತ್ತು ಸಾರ್ವಜನಿಕ ಬಿಡುಗಡೆಯು ಇತರ ವಿಷಯಗಳ ಜತೆಗೇ ಧೂಮಪಾನಿಗಳ ಅಕಾಲಿಕ ಸಾವಿನಿಂದ ಜೆಕ್ ಗಣರಾಜ್ಯಕ್ಕೆ ಲಾಭವುಂಟಾಗಿದೆಯೆಂದು ಹೇಳುವುದರ ಮೂಲಕ ಪ್ರಾಥಮಿಕ ಮಾನವ ಮೌಲ್ಯಗಳನ್ನು ಸಂಪೂರ್ಣವಾಗಿ ಕಡೆಗಣಿಸುವುದರ ಜತೆಗೇ ಕೆಟ್ಟ ತೀರ್ಮಾನಕ್ಕೆ ಬಂದಿತು. ಈ ಅಧ್ಯಯನವನ್ನು ನಮ್ಮ ಒಂದು ತಂಬಾಕು ಕಂಪನಿಯು ಪ್ರಾಯೋಜಿಸಿದ್ದು ಕೇವಲ ಒಂದು ಅಚಾತುರ್ಯವಷ್ಟೇ ಅಲ್ಲ ಅದು ಒಂದು ದೊಡ್ಡ ತಪ್ಪು. ಫಿಲಿಪ್ ಮೊರಿಸ್‌ನ ನಾವೆಲ್ಲರೂ, ಎಲ್ಲಿ ಕೆಲಸ ಮಾಡುತ್ತಿದ್ದರೂ ಪರವಾಗಿಲ್ಲ, ಇದಕ್ಕಾಗಿ ಕ್ಷಮೆಯಾಚಿಸುತ್ತೇವೆ. ಧೂಮಪಾನ ಉಂಟುಮಾಡುವ ನಿಜವಾದ, ತೀವ್ರವಾದ ಮತ್ತು ಪ್ರಮುಖವಾದ ಖಾಯಿಲೆಗಳಿಂದ ಯಾರಿಗೂ ಲಾಭವುಂಟಾಗಲು ಸಾಧ್ಯವಿಲ್ಲ." ಎಂದು ಹೇಳಿಕೆ ನೀಡಿತು.
1970 ಮತ್ತು 1995ರ ನಡುವೆ ಬಡ, ಅಭಿವೃದ್ಧಿಶೀಲ ರಾಷ್ಟ್ರಗಳ ತಲಾ ವಾರ್ಷಿಕ ಸಿಗರೆಟ್ ಬಳಕೆಯಲ್ಲಿ ಶೇಕಡಾ 67ರಷ್ಟು ಏರಿಕೆಯುಂಟಾಯಿತು ಮತ್ತು ಶ್ರೀಮಂತ, ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿ ಇದು ಶೇಕಡಾ 10ರಷ್ಟು ಇಳಿಕೆಯನ್ನು ತೋರಿಸಿತು. ಶೇಕಡಾ ಎಂಭತ್ತರಷ್ಟು ಧೂಮಪಾನಿಗಳು ಇಂದು ಕಡಿಮೆ ಅಭಿವೃದ್ಧಿ ಹೊಂದಿದ ದೇಶಗಳಲ್ಲಿ ವಾಸಿಸುತ್ತಾರೆ. 2030ರ ಹೊತ್ತಿಗೆ World Health Organization (WHO)ರ ಊಹೆಯ ಪ್ರಕಾರ ಪ್ರತಿವರ್ಷವೂ 10 ಮಿಲಿಯನ್ ಜನರು ಧೂಮಪಾನಕ್ಕೆ ಸಂಬಂಧಿಸಿದ ಕಾಯಿಲೆಗಳಿಂದಾಗಿ ಮರಣಹೊಂದುವರೆಂದೂ, ಇದರಿಂದ ಧೂಮಪಾನವು ಜಾಗತಿಕವಾಗಿ ಸಾವಿಗೆ ಅತಿದೊಡ್ಡ ಕಾರಣವಾಗುವುದೆಂದೂ, ಇದರಲ್ಲಿ ಮಹಿಳೆಯರ ಸಂಖ್ಯೆಯಲ್ಲಿ ಗಣನೀಯ ಪ್ರಮಾಣದ ಏರಿಕೆಯಿರುವುದೆಂದೂ ಸೂಚಿಸಲಾಗಿದೆ. 20ನೇ ಶತಮಾನದ ಧೂಮಪಾನದಿಂದುಂಟಾದ ಸಾವುಗಳ ಮಟ್ಟಕ್ಕಿಂತ 21ನೇ ಶತಮಾನದ ಧೂಮಪಾನದ ಸಾವುಗಳ ಮಟ್ಟವು ಹತ್ತು ಪಟ್ಟು ಹೆಚ್ಚಾಗಿರುವುದೆಂದು WHO ಭವಿಷ್ಯ ಸಾರಿದೆ. ("Washingtonian" ಮ್ಯಾಗಜೀನ್, ಡಿಸೆಂಬರ್ 2007).

ಆರ್ಥಿಕ
ಸಾಮಾಜಿಕ ಅಪವಾದಗಳು
ಇತಿಹಾಸ
ಮನೋವಿಜ್ಞಾನ